РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/160-20

12. новембар 2020. године

Б е о г р а д

З А П И С Н И К

6. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 12. НОВЕМБРА 2020. ГОДИНЕ

Седница је почела у 9.30 часова.

Седницом је председавала Јелена Жарић Ковачевић, председник Одбора.

Седници су присуствовали чланови Одбора: Невена Веиновић, Миленко Јованов, Лука Кебара, Дубравка Краљ, Илија Матејић, Вук Мирчетић, Угљеша Мрдић, Виолета Оцокољић, Јован Палалић, Ђуро Перић, Оља Петровић, Жељко Томић и Тома Фила.

Седници је присуствовао Арпад Фремонд, заменик члана Одбора Балинта Пастора.

Седници нису присуствовале Марија Јевђић, ни њен заменик и Милена Поповић, ни њен заменик.

Седници Одбора присуствовала је Ела Ки Симић, самостални саветник у Министарству финансија.

На предлог председника да се дневни ред допуни још једном тачком, јер је у међувремену сазвана нова седница Народне скупштине, Одбор је једногласно усвојио следећи

Д н е в н и р е д:

- усвајање записника Четврте и Пете седнице Одбора -

1.Разматрање Предлога закона о изменама и допунама Закона о буџету Републике Србије за 2020. годину, са Предлогом одлуке о давању сагласности на Одлуку о изменама и допунама Финансијског плана Републичког фонда за пензијско и инвалидско осигурање за 2020. годину, Предлогом одлуке о давању сагласности на Одлуку о изменама Финансијског плана Републичког фонда за здравствено осигурање за 2020. годину, Предлогом одлуке о давању сагласности на Одлуку о изменама и допунама Финансијског плана Фонда за социјално осигурање војних осигураника за 2020. годину и Предлогом одлуке о давању сагласности на Одлуку о изменама Финансијског плана Националне службе за запошљавање за 2020. годину, који је поднела Влада (број 400-1688/20 од 6. новембра 2020. године), у појединостима;

1. Разматрање Предлога закона о изменама и допунама Закона о заштити становништва од заразних болести, у начелу;

Пре преласка на одлучивање о тачкама дневног реда, Одбор је једногласно усвојио записникe Четврте и Пете седнице Одбора.

**Прва тачка дневног реда**. Разматрање Предлога закона о изменама и допунама Закона о буџету Републике Србије за 2020. годину, са Предлогом одлуке о давању сагласности на Одлуку о изменама и допунама Финансијског плана Републичког фонда за пензијско и инвалидско осигурање за 2020. годину, Предлогом одлуке о давању сагласности на Одлуку о изменама Финансијског плана Републичког фонда за здравствено осигурање за 2020. годину, Предлогом одлуке о давању сагласности на Одлуку о изменама и допунама Финансијског плана Фонда за социјално осигурање војних осигураника за 2020. годину и Предлогом одлуке о давању сагласности на Одлуку о изменама Финансијског плана Националне службе за запошљавање за 2020. годину, који је поднела Влада (број 400-1688/20 од 6. новембра 2020. године), у појединостима.

Одбор је, у складу са чланом 164. Пословника Народне скупштине, размотрио амандман на Предлог закона о изменама и допунама Закона о буџету Републике Србије за 2020. годину, са Предлогом одлуке о давању сагласности на Одлуку о изменама и допунама Финансијског плана Републичког фонда за пензијско и инвалидско осигурање за 2020. годину, Предлогом одлуке о давању сагласности на Одлуку о изменама Финансијског плана Републичког фонда за здравствено осигурање за 2020. годину, Предлогом одлуке о давању сагласности на Одлуку о изменама и допунама Финансијског плана Фонда за социјално осигурање војних осигураника за 2020. годину и Предлогом одлуке о давању сагласности на Одлуку о изменама Финансијског плана Националне службе за запошљавање за 2020. годину и сматра да није у складу са чланом 69. Закона о буџетском систему амандман:

- на члан 7. са исправком, који су заједно поднели народни посланици Шаип Камбери, Енис Имамовић, Надије Бећири, Селма Кучевић, Мирсад Хоџић и Арђенд Бајрами.

За известиоца Одбора на седници Народне скупштине одређен је председник Одбора.

**Друга тачка дневног реда**. Разматрање Предлога закона о изменама и допунама Закона о заштити становништва од заразних болести, у начелу

Одбор је размотрио Предлог закона о изменама и допунама Закона о заштити становништва од заразних болести, у начелу и сматра да је Предлог закона у складу са Уставом и правним системом Републике Србије.

За известиоца Одбора на седници Народне скупштине одређен је председник Одбора.

Седница је завршена у 9.40 часова.

Саставни део записника чине стенографске белешке.

СЕКРЕТАР ПРЕДСЕДНИК

др Радоје Церовић Јелена Жарић Ковачевић